Source: https://www.smerniceonline.sk/33/vnutorny-predpis-o-zabezpeceni-stravovania-zamestnancov-uniqueidmRRWSbk196FPkyDafLfWAMMzOZNTKFrQDky1jMvKnJAGDHVNvoanFg/?serp=1&version_year=2017&uri_view_type=18
Timestamp: 2019-01-17 03:49:51+00:00

Document:
10.8.2017, Ing. Miroslav Mačuha; JUDr. Juraj Mezei, PhD., Zdroj: Verlag Dashöfer
Ing. Miroslav Mačuha; JUDr. Juraj Mezei, PhD.
(je len informatívneho charakteru, nie je súčasť smernice):
Pokiaľ výnimočne napr. z dôvodu čistenia kuchynských zariadení (sanitárny deň) alebo z dôvodu čerpania hromadnej dovolenky zamestnancami stravovacieho zariadenia nie je možné poskytovať stravu priamo v priestoroch zamestnávateľa, zamestnávateľ umožní zamestnancovi zabezpečiť si stravu počas prestávky na odpočinok a jedenie poskytnutej v zmysle § 91 ZP v blízkosti areálu zamestnávateľa.
Tieto podmienky musia byť splnené aj v prípade, že zamestnávateľ zabezpečuje stravovanie zamestnancov prostredníctvom inej právnickej alebo fyzickej osoby, ktorá má oprávnenie sprostredkovať stravovacie služby, ak ich sprostredkuje u právnickej alebo fyzickej osoby, ktorá má oprávnenie poskytovať stravovacie služby (prostredníctvom tzv. gastrolístkov). V poslednej vete 4. odseku je prevzaté ustanovenie vyhlášky MZ SR § 10 zákona č. 533/2007 Z. z. o podrobnostiach o požiadavkách na zariadenia spoločného stravovania, v zmysle ktorého výživová hodnota podávaných pokrmov vychádza z obsahu výživových faktorov podľa odporúčaných výživových dávok pre jednotlivé vekové skupiny obyvateľstva.
Zamestnanci, ktorí sú vyslaní na pracovnú cestu, majú nárok na poskytnutie stravy upravený zákonom č. 283/2002 Z. z. o cestovných náhradách v znení neskorších predpisov a príslušným vykonávacím opatrením MPSVR SR (od 1. decembra 2016 platí opatrenie MPSVR SR č. 309/2016 Z. z.). Pokiaľ zamestnanec splní podmienku výkonu práce nad 4 hodiny na svojom riadnom pracovisku, nárok na podanie jedla mu nezaniká ani v prípade, že je neskôr vyslaný na pracovnú cestu.
Zákonník práce umožňuje zamestnávateľovi po prerokovaní so zástupcami zamestnancov upraviť podmienky , za ktorých bude zamestnancom poskytovať stravovanie počas dovolenky a počas prekážok v práci, za ktoré je možné považovať všetky prekážky objektívne brániace zamestnancovi vykonávať prácu. Môže ísť o dni dôležitých osobných prekážok v práci, počas prekážok v práci na strane zamestnávateľa, počas dovolenky, sviatkov (ak sa v tieto dni poskytuje strava napr. zmenovým zamestnancom), počas čerpania náhradného voľna a pod. V zásade je možné vychádzať z času, ktorý sa posudzuje ako výkon práce podľa § 144a ods. 1 ZPo výkone práce (pred 1. septembrom 2011 § 144 ods. 3 ZPo spoločných ustanoveniach o prekážkach v práci).
Zákonník práce umožňuje rozšíriť okruh osôb , ktorým zabezpečí stravovanie. Tento okruh by nemal zahŕňať úplne cudzie osoby bez akéhokoľvek súčasného alebo predchádzajúceho pracovnoprávneho vzťahu k zamestnávateľovi. Z uvedených dôvodov sa možnosť rozšírenia využíva na ”dohodárov”, účastníkov doktorandského štúdia alebo bývalých zamestnancov. Podmienky rozšírenia stravovaných osôb môžu byť dohodnuté aj tak, že týmto osobám zamestnávateľ nebude prispievať na stravovanie.
Zamestnancovi, ktorý splnil podmienky uvedené v článku III, sa poskytne strava v priemernej hodnote ... (napr. 3,40) eura na 1 hlavné jedlo a pracovný deň.
V nadväznosti na tieto kvalitatívne požiadavky na jedlo v prípade zabezpečovania stravovania zamestnancov prostredníctvom právnickej osoby alebo fyzickej osoby, ktorá má oprávnenie sprostredkovať stravovacie služby, hodnota stravovacej poukážky musí predstavovať najmenej 75 % stravného poskytovaného pri pracovnej ceste v trvaní 5 až 12 hodínpodľa osobitného predpisu.
Cenou jedla sa rozumie hodnota stravovacej poukážky; nakoľko od 1. decembra 2016 je stravné v tomto časovom pásme ustanovené sumou 4,50 eura, stravovacia poukážka (gastrolístok) musí mať hodnotu najmenej 3,375 eura; nakoľko ide o spodnú hranicu, pri jej vyjadrení na celé eurocenty musí mať stravovacia poukážka hodnotu najmenej 3,38 eura..
Príspevok zamestnávateľa na stravu je ohraničený minimálnou a maximálnou hodnotou: spodnou hranicou je suma zodpovedajúca 55 % ceny jedla, hornou hranica 55 % hodnoty stravného poskytovaného na pracovnej ceste v trvaní 5 až 12 hodín. V nadväznosti na výšku stravného pri pracovnej ceste v trvaní 5 až 12 hodín, ktorá podľa Opatrenia MPSVR SR č. 309/2016 Z. z. o sumách stravného, ktoré nadobudlo účinnosť 1. decembra 2016 predstavuje 4,50 eura, maximálna výška príspevku zamestnávateľa na stravovanie zamestnancov je 2,475 eura na každé hlavné jedlo; pri zaokrúhlení na najbližší eurocent nadol (ide o hornú hranicu) bude najvyšší možný príspevok predstavovať 2,47 eura.
Podľa § 19 ods. 2 písm. c) zákona č. 595/2003 Z. z. o dani z príjmov sa za daňové výdavky považujú aj príspevky na stravovanie zamestnancov poskytované za podmienok ustanovených osobitným predpisom. Odkaz na osobitný predpis usmerňuje na § 152 ZP, ktorý upravuje stravovanie zamestnancov. Ak by cena jedla bola napr. 3,40 eura, spodnou hranicou príspevku bude suma 1,87 eura a hornou suma 2,475 eura. Suma poskytnutá v rámci tohto rozpätia je pre zamestnávateľa ako daňovníka v zmysle zákona o dani z príjmov výdavkom. Len ak by zamestnávateľ chcel prispievať vyššou sumou ako je 55 % hodnoty stravného pri pracovných cestách trvajúcich 5 až 12 hodín, zvýšenie oproti maximálne uznateľnej sume by už nemohlo byť považované za výdavok alebo náklad zamestnávateľa.
Keďže zákon o dani z príjmov odkazuje na celé ustanovenie § 152 ZP, aj suma poskytnutá ako príspevok na stravovanie zo sociálneho fondu v súlade so zákonom č. 152/1994 Z. z. o sociálnom fonde... v znení neskorších predpisov sa zahŕňa do nákladov zamestnávateľa. Z hľadiska zamestnanca je v zmysle § 5 ods. 7 zákona č. 595/2003 Z. z. o dani z príjmov hodnota stravy poskytovanej zamestnávateľom zamestnancovi na spotrebu na pracovisku alebo v rámci stravovania zabezpečovaného prostredníctvom iných subjektov oslobodená od dane z príjmu.
Ak sa úhrada zamestnanca za poskytnutú stravu realizuje zrážkami za mzdy, na tento postup je potrebné so zamestnancom uzatvoriť písomnú dohodu o zrážkach zo mzdy podľa § 131 ods. 3 ZP.
Príspevok na stravovanie s výnimkou príspevku na stravovanie hradeného zo sociálneho fondu poskytuje zamestnávateľ aj osobám, ktorým podľa článku III ods. 5 umožnil stravovať sa vo vlastnom stravovacom zariadení.
Cena stravného lístka hradená zamestnancom zodpovedá rozdielu medzi hodnotou poskytovanej stravy alebo hodnotou gastrolístka podľa článku IV. a príspevkami zamestnávateľa na stravovanie podľa článku V, t.j. od priemernej rozpočtovanej hodnoty jedla resp. hodnoty gastrolístka (napr. 3,60 eura na jedlo) sa odpočítajú:
- príspevok zamestnávateľa na stravovanie zahŕňaný do nákladov (napr. 1,98 eura na jedlo pri cene jedla alebo hodnote gastrolístka 3,60 eura) a
- príspevok na stravovanie hradený zo sociálneho fondu (napr. 42 eurocentov na jedlo).
Na mesiac január si môže zamestnanec objednať taký počet stravných lístkov, ktorý zodpovedá počtu pracovných dní v tomto mesiaci, zníženému o…

References: § 91
 § 10
 § 144
 § 144
 § 19
 § 152
 § 152
 § 5
 § 131